Frater Johannes de Marigneyo, decretorum doctor, humilis abbas monasterii sancti Stephani de Diuione, ordinis sancti Augustini, lingonensis diocesis, dilecto concanonico nostro fratri Johanni de Pontecisso presbitero religionem nostram expresse proffesso salutem in domino. Deuocionis affectus, quem ad nos et monasterium nostrum habere diuosceris, ac probitatis et virtutum merita, quibus apud nos fidedigno commendaris testimonio, necnon grata et accepta seruicia per te nobis et eidem monasterio hactenus impensa, nos incitant et inducunt ut personam tuam beniuolo fauore prosequamur. Volentes itaque premissorum obtentu graciam tibi facere specialem, curam regimen et administracionem in spiritualibus et temporalibus prioratus et ecclesie de Aqueductu ac capelle de Asneriis dicte diocesis ad nos et sellam nostram pleno jure spectantes omniumque jurium et pertinencium ipsorum, quos nos et predecessores nostri consueuimus et consueuerunt, per religiosos dicti monasterii facere gubernari, tibi una cum jurium et pertinencium predictorum integra et libera percepcione ad usus tuos committimus per presentes, quamdiu vitam duxeris in humanis teque .............. possessionem cure regiminis et administracionis, prioratus, ecclesie et capelle ac omnium jurium et pertinencium supradictorum inducimus, et per birreti nostri tradicionem presencialiter investimus de eisdem conscienciam tuam, super cura nostrarum dictarum parrochialis ecclesie et capelle ac aliis premissis onerare, et nostram exonerare penitus intendentes recepto per nos a te super hoc solito et corporali juramento. Mandantes presencium tenore religioso viro fratri Guidoni de Archubarrensi infirmario dicti monasterii nostri, quatenus te uel procuratorem tuum tuo nomine in realem et corporalem possessionem cure regiminis administracionis prioratus ecclesie et capelle ac jurium et pertinencium predictorum ponat et inducat adhibitis solennitatibus consuetis. Precipientesque parrochialibus ipsarum ecclesie et capelle ac aliis nobis subdictis, non subdictos rogantes quatenus tibi vel procuratori tuo pro te de fructibus, redditibus prouentibus juribus et obuencionibus uniuersis dictorum prioratus ecclesie et capelle partum in eis fuerint respondeant integre. In quorum omnium et singulorum premissorum testimonium presentes litteras per notarium publicum infrascriptum subscribi et publicari mandauimus ac sigilli nostri fecimus appensione muniri. Datum et actum in dicto monasterio nostro anno a natiuitate domini millesimo trecentesimo octuagesimo sexto, indictione nona mensis januarii, die vicesima secunda pontificatus sanctissimi in Cristo patris et domini nostri domini Clementis, diuina prouidencia pape septimi anno octauo. Presentibus Guidone de Senceyo et Johanne Perrelli dicto Diuione commorantibus, vocatis ad hoc testibus specialiter et rogatis. (Deux lignes hors texte illisibles comprenant dates.) Et ego Johannes Girardi de Maroilliis, clericus lingonensis diocesis, publicus apostolica et imperiali auctoritate notarius, premissis omnibus et singulis, dum sic ut premittitur per dictum Abbatem fierent et agerentur, cum testibus antedictis, presens fui, que per alium scripta de ipsius domini abbatis mandata in notam recepi, scripsi publicaui, et in hanc publicam formam redegi, signoque meo solito signaui et hic manu propria me subscripsi, cum appensione sigilli prefati domini abbatis, rogatus et requisitus in testimonium veritatis.